title: Kontanya koe Berlin (suterot)
text: Bak oxam 2003, arti tolda radimi awalkera ke sutesik, warzafa piskura gan Eichborn tretca jupar da germanik koe vandiliweyesa patecta va batu bu ke intafa izva gin rokosmad. Bat piskuks abduekrentayan gan Hans Markus Enzensberger suterotik bam vanpir kiewatca taneon germanafa az tamavafa. Suteks gan malyopasik zo taxar ; Antony Beevor britanaf izvopik gu « ana gijarotifa ilkafa nega ke Toleafa Tamavageja » duvur.<ref name="ref18">(en) Antony Beevor, Opinion : 'A Woman in Berlin''', The New York Times fela,‎ 25/11/2005.</ref> Kore krent nope mukoduca zo kiavar, pune gan lantan golde levefa tizuca ke lanyona ewa dile zo malyopar, tulon « vanmiae bat borereem kalkipé : ex mex, tí blis, me !? Kotcoba tere sovulkuwer !» Женщина в Берлине rossiaf kalkotavaks bak 2019 dene piskusa volruptesa tretca ke Belgorod nazbalar. Voxen arti tolda gan rossiaf malyerot koe varafa Rossia zo zuker.(ru) В России запретили книгу Марты Хиллерс "Женщина в Берлине", dene Colta.ru,‎ 23/11/2021.